O Menisterio de Machia refusa creyer que Voldemort ha reaparexiu, pus teme ixa situación y emprende una campanya de desprestichio contra Albus Dumbledore, Harry y totz os que sostienen lo contrario a la verdat oficial. Por o que Albus Dumbledore creya a "Orden del Fénix" prenendo midas protectoras contra lord Voldemort y tractando de convencer a Cornelius Fudge pa que accepte verdat que lord Voldemort ha tornau. Amaneixe por primera vegada Luna Lovegood, una excentrica estudiant. O ministro designa a Dolores Umbridge, una treballadora d'o Menisterio, como inspectora y nueva profesora pa que intervienga en Hogwarts y prive qualsiquier pensamiento subversivo respective a no acceptar a versión d'o Menisterio sobre o tema Voldemort. Umbridge cambeya drasticament as normas d'o colechio, instalando quadros de decretos en una paret, convertindo-se finalment en a directora d'o mesmo, substituindo a Dumbledore y causando que Harry y os suyos amigos realicen entrenamientos secretos pa preparar-se con una inevitable y proxima luita, clamando a l'equipo "Exercito de Dumbledore". En zaguerías d'anyo, Harry, Ron, Hermione, Neville, Ginny y Luna viacheyan a Londres, seu d'o Menisterio de Machia, pus una visión d'Harry le indica que Voldemort ye torturando a Sirius Black y posiblement lo mate. La luita remata con a muerte de Black, con una batalla entre Voldemort y Dumbledore, y con l'acceptación d'o Menisterio machico d'a reaparición d'o Sinyor Tenebroso. Amás, ye astí quan a Harry le ye revelada una profezia que concierne a ell y Voldemort.